《得余彩震七夕见怀诗辄答》
明代·李之世

待月城南钟漏迟，劳君尺素慰相思。裁成锦字云中色，疑是霓裳天上词。

玉宇无声风漠漠，银河不断影差差。百年人世真萍梗，醉折瑶华欲寄谁。

作者简介：李之世，字长度，号鹤汀。新会东亭人。以麟子。明神宗万历三十四年（一六〇六）举人。晚年始就琼山教谕，迁池州府推官。未几移疾罢归。著作极多，有《圭山副藏》、《剩山水房漫稿》、及《北游》、《南归》、《雪航》、《家园》、《泡庵》、《朱崖》、《息庵》、《水竹洞》、《不住庵》诸集。